stanford-oval/wikipedia huggingface dataset:
Maryna Maidanova

Maryna Serhijivna Maidanova (ukr. Марина Сергіївна Майданова, s. 22. elokuuta 1982 Konotop) on ukrainalainen pikajuoksija, joka on erikoistunut 200 metrille.
Maidanova voitti 200 metrin juoksun alle 23-vuotiaiden Euroopan-mestaruuden vuonna 2003 ajalla 22,82. Sisäratojen MM-kilpailuissa 2004 hän sijoittui neljänneksi. Maidanova edusti Ukrainaa Ateenan kesäolympialaisissa 2004, joissa hän karsiutui 200 metrillä välierissä ja 4 × 100 metrin viestissä ensimmäisellä kierroksella. IAAF:n yleisurheilufinaalissa 2004 Maidanova sijoittui 200 metrillä kahdeksanneksi.
Maidanova on voittanut Ukrainan mestaruuden ulkoradoilla kolmesti vuosina 2003–2005 sekä sisäradoilla kahdesti vuosina 2002 ja 2003.
Henkilökohtaiset ennätykset

Lähde:
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 11,37 | Kiova | 12. kesäkuuta 2004 |
| 200 m | 22,70 | Velenje | 22. kesäkuuta 2003 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m | 7,44 | Cardiff | 9. helmikuuta 2003 |
| 200 m | 23,26 | Birmingham | 14. maaliskuuta 2003 |
Miuccia Prada

Miuccia Prada vuonna 2011.
Miuccia Prada (aiemmin Maria Bianchi; s. 10. toukokuuta 1949 Milano) on italialainen muotisuunnittelija, joka on työskennellyt koko uransa ajan Pradan muotitalossa.
Pradan oli perustanut Milanossa hänen isoisänsä vuonna 1913. Tuolloin merkki keskittyi vain nahasta tehtyjen laukkujen ja asusteiden valmistamiseen. Miuccia Pradasta tuli talon pääsuunnittelija vuonna 1978, jota pidettiin omituisena, sillä hän oli muun muassa kommunistipuolueen jäsen, opiskelija ja naisten oikeuksien puolustaja. Vuonna 1985 muotimaailma kuitenkin kiinnostui hänestä hänen suunnittelemiensa mustien ja logottomien laukkujen myötä.
Ensimmäisen valmisvaatekokoelmansa Prada julkaisi vuonna 1989, ja Pradan muotitalon pienempi merkki, Miu Miu perustettiin vuonna 1992. Prada palkittiin Council of Fashion Designers of America International-palkinnolla vuonna 1993, ja vuotta myöhemmin Pradan kokoelmia esiteltiin ensi kertaa New Yorkissa ja kauppa Lontooseen perustettiin. Nykyään Pradalla ja Miu Miulla on kaksi näytöstä vuodessa Milanossa.
Miuccia Prada tapasi aviomiehensä ja yhtiökumppaninsa Patrizio Bertellin samoihin aikoihin tullessaan Pradan pääsuunnittelijaksi. Bertellin kanssa yhteistyössä Prada teki muoti-imperiumistaan kilpailijan muotimerkkejä omistavalle LVMH:lle, omistaen muun muassa Fendin, Helmut Langin, Jil Sanderin ja Azzedine Alaian muotitalot. Heidän vanhempi poikansa Lorenzo Bertelli on kansainvälisen tason ralliautoilija.
Aiheesta muualla

Pradan virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Matti A. Mela

Aimo Matti Mela (29. kesäkuuta 1918 Helsinki – 29. kesäkuuta 2000) oli suomalainen kirjailija.
Teoksia

Nimellä Matti A. Mela:
Vänrikki Vuoksen rintamalla, Romaani sotamme nuorisosta. Karisto 1940
Mercedes-Benz B-sarja

| Mercedes-Benz B |
| --- | --- |
 Mercedes Benz B 170 (2005-2008)
Valmistustiedot
Valmistusmaa:   Meksiko  Saksa
Valmistaja:  Mercedes-Benz
Valmistusvuodet:  2005–
Korimalli:  5-ovinen MPV
Luokka:  M-segmentti
Edeltäjä:  Mercedes-Benz Vaneo
Teknisesti samankaltaisia:  Mercedes-Benz A-sarja
Tekniset tiedot
Moottori:  R4
Teho:  95–193 hv
Huippunopeus:  174–225 km/h
Kiihtyvyys:  7,6–13,2 s (0-100 km/h)
Vetotapa:  etuveto
Kulutus:  5,6–8,1 l/100 km
Toisen sukupolven Mercedes-Benz B-sarja (2012).
Mercedes-Benz B (W245) on Mercedes-Benzin vuodesta 2005 lähtien valmistama pieni tila-auto. Se on käytännössä suurempi malli 1997-2012 valmistetuista Mercedes-Benz A sarjan autoista, sillä moottori ja alustarakenteet ovat samat. Autoa päivitettiin vuonna 2008. Auton kolmas sukupolvi tuli markkinoille vuonna 2018.
Mercedes-Benz B-sarja
Yleistä

A-sarjan tavoin myös B-sarjan auto on etuvetoinen, joten se poikkeaa huomattavasti Mercedes-Benzin muista malleista, jotka ovat pääasiallisesti taka- tai nelivetoisia. Auton konseptimalli tunnettiin nimellä CST (Compact Sports Tourer) ja se esiteltiin yhdessä suuremman GST:n (Grand Sports Tourer) kanssa, josta tuli myöhemmin Mercedes-Benz R-sarja.
Vuoden 2006 Euro NCAP -kolaritestistä B-sarja sai tulokseksi täydet viisi tähteä. Vuonna 2011 testattu toisen sukupolven malli ansaitsi sekin viisi tähteä.
Moottorit > Bensiinimoottorit

| Malli | Moottori | Iskutilavuus | Teho | Vääntö |
| --- | --- | --- | --- | --- |
| B 150 | R4 M266.920 | 1 498 cm3 | 70 kW (95 hv) @ 5 200 r/min | 140 Nm @ 3 500–4 000 r/min |
| B 170 | R4 M266.940 | 1 699 cm3 | 85 kW (116 hv) @ 5 500 r/min | 155 Nm @ 3 500–4 000 r/min |
| B 200 | R4 M266.960 | 2 034 cm3 | 100 kW (136 hv) @ 5 750 r/min | 185 Nm @ 3 500–4 000 r/min |
| B 200 Turbo | R4 M266.980 | 2 034 cm3 | 142 kW (193 hv) @ 5 000 r/min | 280 Nm @ 1 800–4 850 r/min |
Moottorit > Dieselmoottorit

| Malli | Moottori | Iskutilavuus | Teho | Vääntö |
| --- | --- | --- | --- | --- |
| B 180 CDI | R4 OM640.940 | 1 991 cm3 | 80 kW (109 hv) @ 4 200 r/min | 250 Nm @ 1 600–2 600 r/min |
| B 200 CDI | R4 OM640.941 | 1 991 cm3 | 103 kW (140 hv) @ 4 200 r/min | 300 Nm @ 1 600–3 000 r/min |
Mitat

Pituus: 4 270 mm
Leveys: 1 777 mm
Korkeus: 1 603 mm
Akseliväli: 2 778 mm
Omamassa: 1 300–1435 kg
Mundari

| Mundari |
| --- | --- |
Oma nimi:  মুণ্ডরি (muṇḍari) मुण्डरि (muṇḍari) ମୁଣ୍ଡରି (muṇḍari) Muṇḍari
Tiedot
Alue:  Intia, Bangladesh, Nepal
Puhujia:  2 000 000
Kirjaimisto:  bengalilainen, devanagari, orijalainen, latinalainen
Kielitieteellinen luokitus
Kielikunta:  austroaasialaiset kielet
Kieliryhmä:  mundakielet
ISO 639-3:  unr
 Ohje 
Mundari on austroaasialainen kieli, jota puhutaan Itä-Intiassa, Bangladeshissa ja Nepalissa. Kieltä puhuu äidinkielenään noin kaksi miljoonaa ihmistä, mutta sillä ei ole virallista asemaa missään maassa. Mundarin lähin sukukieli on santali.
Mundaria voidaan kirjoittaa neljällä eri kirjoitusjärjestelmällä. Bangladeshissa ja Länsi-Bengalissa käytetään bengalilaista kirjaimistoa, Nepalissa, Biharissa ja Jharkhandissa pääasiallinen kirjaimisto on devanagari, ja Orissassa käytetään yleisesti orijalaista kirjaimistoa. Koillis-Intian kristityt kirjoittavat mundaria pääasiassa latinalaisilla kirjaimilla.
Mihail Mišustin

| Mihail Mišustin> Михаил Мишустин |
| --- | --- |

Venäjän pääministeri
 16. tammikuuta 2020 –  
Presidentti:  Vladimir Putin
Edeltäjä:  Dmitri Medvedev
Henkilötiedot
Syntynyt: 3. maaliskuuta 1966 (ikä 58) Lobnja, Neuvostoliitto
Puoliso:  Vladlena Mišustina
Tiedot
Puolue:  sitoutumaton
 Nimikirjoitus
Aiheesta muualla
government.ru
Mihail Vladimirovitš Mišustin (ven. Михаи́л Влади́мирович Мишу́стин, s. 3. maaliskuuta 1966 Lobnja) on venäläinen poliitikko ja Venäjän pääministeri.
Mišustin opiskeli systeemi-insinööriksi Moskovan valtion teknologisessa Stankin-yliopistossa vuoteen 1989 asti ja väitteli vuonna 2010 taloustieteiden tohtoriksi aiheenaan omaisuusverotuskäytäntöjen kehittämisen strategia. Hän työskenteli virkailijana verohallinnossa vuodesta 1998, sen jälkeen yrittäjänä ja palasi uudelleen verohallintoon vuonna 2010. Veroviraston johtajana hän edisti digitaalisten palveluiden käyttöönottoa.
Mišustin on PHK TsSKA Moskovan hallituksen jäsen. Mišustinin isä on venäjänjuutalainen. Hän on naimisissa ja hänellä on kolme poikaa.
Mira Kuisma

| Mira Kuisma> Henkilötiedot |
| --- | --- |
Syntynyt: 6. toukokuuta 1987 (ikä 37) Kuopio, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  168 cm
Paino:  65 kg
Pelaajaura
Pääsarjaura:  2002–2011
Seurat:  KalPa (I-div.)  Kärpät (Naisten SM-sarja)
Valmennusura
Vuodet:  2015–
Seurat:  Kärpät Itävallan alle 18-vuotiaiden tyttöjen maajoukkue Suomen alle 18-vutiaiden tyttöjen maajoukkue
| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Vancouver 2010 | Jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Hämeenlinna 2009 | jääkiekko |  |
Mira Kuisma (s. 6. toukokuuta 1987 Kuopio) on suomalainen jääkiekkovalmentaja ja entinen jääkiekkoilija, pelipaikaltaan maalivahti. Hän edusti pelaajaurallaan kuopiolaista Kalevan Palloa ja Oulun Kärppiä.
Kuisma kuului Suomen maajoukkueeseen vuodesta 2006, mutta ei päässyt pelaamaan arvoturnauksissa. Vuoden 2009 maailmanmestaruuskilpailuissa hän oli Suomen pronssijoukkueen kolmosmaalivahti. Myös Vancouverin 2010 talviolympialaisissa hän voitti pronssia, muttei päässyt pelaamaan.
Oulun Kärppien joukkueessa Kuisma saavutti useita SM-mitaleja. Hän päätti pelaajauransa keväällä 2011. Hän toimi kaudella 2012–2013 apuvalmentajana sekä Kärpissä että maailmanmestaruuskilpailuihin osallistuneen Itävallan alle 18-vuotiaiden tyttöjen maajoukkueessa. Hänet valittiin Kärppien päävalmentajaksi vuodenvaihteessa 2013–2014.
Elokuussa 2018 Kuisma nimitettiin Suomen alle 18-vuotiaiden tyttöjen jääkiekkomaajoukkueen päävalmentajaksi Unkariin siirtyneen Jari Riskun tilalle.
Mitú

| Mitú |
| --- | --- |
 lippu:  vaakuna
 Mitú
 Koordinaatit: 1°11′54″N, 70°10′24″W 
Valtio:  Kolumbia
Departementti:  Vaupés
Väkiluku (2011):  14 900
 www.mitu-vaupes.gov.co/index.shtml 
Infobox OKVirheellinen NIMI-arvo: 
Mitú on Vaupésin departementin pääkaupunki Kolumbiassa. Vuonna 2011 siellä oli 14 900 asukasta.
Mitún historia alkaa ajasta, jolloin kolumbialaiset ja brasilialaiset kilpailivat luonnonkumin keräämisestä. Miguel Cuervo Araoz perusti Mitun kylän vuonna 1946. Kuminkeräyksen keskuksen lisäksi kylä toimi eri intiaaniyhteisöjen kohtauspaikkana. Kaupunkioikeudet se sai 1974.
Mitún kulkuyhteydet ovat jokien ja lentoliikenteen varassa.
Vuonna 1998 yli tuhat FARCin sissiä valtasi Mitun kolmeksi päiväksi. He räjäyttivät noin 200 pommia, tuhosivat monia taloja ja surmasivat yli 40 poliisia ja siviiliä. Iskussa otettuja panttivankeja vapautettiin armeijan vastaiskussa vasta 12 vuotta myöhemmin.
Aiheesta muualla

Kuvia tai muita tiedostoja aiheesta Mitú Wikimedia Commonsissa
Matti-Juhani Karila

Matti-Juhani Karila (s. 15. elokuuta 1940 Pielisjärvi) on suomalainen kirjailija, käsikirjoittaja ja dramaturgi.
Karila on tehnyt käsikirjoituksia, dramatisointeja ja sovituksia televisiolle ja elokuviin (muun muassa Simpauttaja, Tuntematon ystävä, Soitannollinen ilta Viipurissa 1918, Sotamies Jokisen vihkiloma, Vetää kaikista ovista, Oi säästöpankin virkailija, oi rakastettuni, Pastorinvaalit, Kuolema savolaiseen tapaan, Yksinäisen miehen juna).
Teoksia

Juhani Kävelijä. WSOY 1967
Saavuthan keinumaan : näytelmä. 1982
Welcome to Kälkyä, Mr. Woodson : näytelmä. 1983
Jo valkenee kaukainen ranta : näytelmä. 1985
Leninki : näytelmä. 1991
Huomenta Afrikka! : Villa Karo kymmenen vuotta ; toim. Matti-Juhani Karila. Like, Villa Karo 2009
Mindscape = Mielenmaisema ; runot: Matti-Juhani Karila Antero Takalan päiväkirjoista ; essee Elina Heikka. Musta taide, Helsinki 2010
Miukki

Tornion ratapihaa Miukissa jouluna 2008. Taustalla näkyy Suensaari.
Miukki on Tornion kaupunginosa. Karkeasti ottaen se rajoittuu pohjoisessa valtatiehen 29, idässä Röyttän satamarataan ja Putaan kaupunginosaan, etelässä Kirkkoputaanjokeen ja lännessä Tornionjokeen.
Alueella on pääasiassa pientaloasutusta ja joitakin kerrostaloja. Menneinä vuosina siellä on sijainnut Karjapohjolan osuusteurastamo eineskeittiöineen, Kerilonin nylonlankatehdas ja Tornion Sukkatehdas. Miukissa sijaitsee myös Tornion rautatieasemaan kuuluva tavararatapiha. Nyttemmin yritystoiminta on hiipunut Miukissa.
Tornion Miukissa sijaitsee yksityinen, psykiatriaan perehtynyt kuntoutuskoti, vuonna 1985 toimintansa aloittanut Arkipäivä. Arkipäivällä on toimintaa myös Ylitorniolla.
Aiheesta muualla

Kuvia tai muita tiedostoja aiheesta Miukki Wikimedia Commonsissa
Mihail Miloradovitš

Mihail Miloradovitš
Kreivi Mihail Andrejevitš Miloradovitš (ven. Михаил Андреевич Милорадович; 12. lokakuuta (J: 1. lokakuuta) 1771 Pietari − 27. joulukuuta (J: 15. joulukuuta) 1825 Pietari) oli venäläinen kenraali, joka keräsi mainetta Napoleonin sodissa.
Serbialaista alkuperää oleva Miloradovitš palveli Suvorovin alaisena Turkkia ja Puolaa vastaan, ja myöhemmin sotaretkillä Italiaan ja Sveitsiin 1799. Vuonna 1805 hän toimi kenraaliluutnanttina Kutuzovin alaisuudessa Austerlitzin taistelussa, ja 1807 Giurgevossa hän taisteli menestyksekkäästi Turkkia vastaan.
Miloradovitš ylennettiin jalkaväenkenraaliksi vuonna 1810. Hän johti venäläistä armeijakuntaa Borodinon taistelussa, ja voitti Muratin, Napolin kuninkaan Tarutinossa 18. lokakuuta 1812. Hänen armeijakuntansa jahtasi säälimättä Napoleonin vetäytyvää Suurta armeijaa; se otti osaa Leipzigin taisteluun ja lopulta Ranskan murskaamiseen vuonna 1814.
Vuonna 1818 Miloradovitš nimitettiin Pietarin kenraalikuvernööriksi. 14. joulukuuta 1825 hän meni rauhoittelemaan Senaatintorille kerääntyneitä dekabristikapinallisia. Kapinalliset upseerit olivat melkein jo tottelemassa maineikkaan sotasankarin käskyä palata kasarmeihinsa, kun yksi radikaaleimmista upseereista, Pjotr Kahovski, ampui Miloradovitšin, joka kuoli välittömästi. Kahovski hirtettiin, kun kapina oli kukistettu.
Munduruku

| Munduruku Mundurukú> Tiedot |
| --- | --- |
Alue:  Brasilia
Puhujia:  noin 7 000
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  tupi-kielet
Kieliryhmä:  mundurukulaiset kielet
Kielikoodit
ISO 639-3:  myu
 Ohje 
Munduruku on mundurukulaisten kielten ryhmään kuuluva toonikieli. Sitä puhutaan Brasiliassa Tapajós- ja Madeirajokien rannoilla sekä Parán, Mato Grosson ja Amazonasin alueilla. Kielellä on noin 7 500 puhujaa. Kaupunkiin muuttaneiden ja kaupunkien lähellä asuvien keskuudessa on kuitenkin alettu puhua yhä enemmän portugalia.
Mundia elpenor

| Mundia elpenor |
| --- | --- |
 Peter Mundyn piirros vuodelta 1656
Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Mundia
Laji::  elpenor
Kaksiosainen nimi
 Mundia elpenor  (Olson, 1973) 
Synonyymit
 Atlantisia elpenor  
Infobox OKNimi-testi OKIUCN-testi OK: 
Mundia elpenor on sukupuuttoon kuollut lentokyvytön rantakanalaji, joita eli endeemisenä Ascensionin saarella eteläisellä Atlantilla.
Laji käytti ravinnokseen ilmeisesti pääasiassa nokitiiran munia. Laji hävisi todennäköisesti 1700-luvulla saarelle päässeiden rottien takia, mutta saattoi selvitä vuoteen 1815 asti ennen kuin saarelle pääsi kissoja.
Lajia pidettiin aiemmin erakkoluhtakanan lähisukulaisena, mutta uudemmat tutkimukset ovat osoittaneet lajien erojen olevan suuremmat kuin aiemmin luultiin.
Modernin tieteen synty Euroopassa

| Modernin tieteen synty Euroopassa> La nascita della scienza moderna in Europa |
| --- | --- |

Alkuperäisteos
Kirjailija:  Paolo Rossi
Kieli:  italia
Genre:  tieteen historia
Julkaistu:  1997
Suomennos
Suomentaja:  Lena Talvio
Kustantaja:  Vastapaino
Julkaistu:  2010
Ulkoasu:  sidottu
Sivumäärä:  395
ISBN:  978-951-768-153-7
Löydä lisää kirjojaKirjallisuuden teemasivulta
Modernin tieteen synty Euroopassa (La nascita della scienza moderna in Europa) on Paolo Rossin vuonna 1997 ilmestynyt kirja uuden ajan tieteen synnystä.
Aiheesta muualla

Kari Salminen: Moderni tiede syntyi yliopistojen ulkopuolella. Turun sanomat 11.8.2010.
Osmo Pekonen: Modernin tieteen synty Euroopassa (Arkistoitu – Internet Archive). Keskisuomalainen 13.11.2010.
Markku Roinila: Erinomainen yleisesitys modernin tieteen synnystä. Agricola 13.1.2011.
Veli-Matti Huhta: Modernin tieteen synty Euroopassa. Tiede 30.3.2011.
Ilman suomentajia ei olisi käännöskirjallisuutta (Arkistoitu – Internet Archive). Plaza.fi 11.4.2011.
Juha Drufva: Tieteen niskalenkki teologiasta. Kansan uutiset 11.6.2011.
Mini-DIN-liitin

7-pinniset Mini-DIN-liittimet, uros- ja naarastyypit
Mini-DIN-liitin on pienempi kuin varsinainen DIN-liitin. Sellaisia on käytetty esim. tietokoneen näppäimistön ja hiiren liittiminä vaikka USB-liitin ja langattomat laitteet ovat vähentäneet Mini-DIN-liittimen käyttöä.
Maustekrassit

| Maustekrassit |
| --- | --- |
 Maustekrassi (Wasabia japonica)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Maustekrassit Wasabia  Matsum.
Infobox OKNimi-testi OK: 
Maustekrassit (Wasabia) on ristikukkaiskasvien heimoon kuuluva suku. Sukuun aiemmin luokiteltuja lajeja on siirretty muihin sukuihin.
Lajeja

maustekrassi (Wasabia japonica) → nyk. maustelituyrtti (Eutrema japonicum) lituyrttien suvussa.
Mundilfari

| Mundilfari |
| --- | --- |

Löytäminen
Löytäjät:  useita
Löytöaika:  2000
Kiertoradan ominaisuudet
Planeetta:  Saturnus
Eksentrisyys:  0,2051
Kiertoaika:  952,83 d
Inklinaatio:  169,206°
Fyysiset ominaisuudet
Päiväntasaajan halkaisija:  ~7 km
Keskitiheys:  2,3 g/cm3
Albedo:  0,06
Mundilfari on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Kuun löytämisestä kunnian saivat  Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson ja Joseph A. Burns. He käyttivät kanadalais-ranskalais-havaijilaista tähtikaukoputkea Mauna Keassa, Havaijiilla. He löysivät samalla myös seitsemän muuta Saturnuksen kuuta: Tarvosin, Ijiraqin, Thrymrin, Skathin, Siarnaqin, Erriapon ja Suttungrin.
Mundilfaria kutsuttiin aluksi nimellä S/2000 S9. Kuun nimi tulee skandinaavien mytologiasta, jossa Mundilfari on kahden kauniin lapsen isä. Pojan nimeksi tuli "Kuu" ja tytön nimeksi "Aurinko". Muut jumalat kuitenkin lähettivät lapset taivaalle.
Maustekairapalmu

| Maustekairapalmu |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Pandanales
Heimo::  Kairapalmukasvit Pandanaceae
Suku::  Kairapalmut Pandanus
Laji::  amaryllifolius
Kaksiosainen nimi
 Pandanus amaryllifolius  Roxb. 
Katso myös
   Maustekairapalmu Wikispeciesissä   Maustekairapalmu Commonsissa 
Infobox OKNimi-testi OK: 
Maustekairapalmu (Pandanus amaryllifolius) on  kairapalmuihin  kuuluva trooppinen kasvi, joka tunnetaan nimellä pandan. Kasvia käytetään yleisesti kaakkoisaasialaisessa keittiössä. Kasvilla on viuhkamaiset lehdet ja puumaiset ilmajuuret.
Kasvi on harvinainen luonnossa, mutta sitä viljellään laajalti maustekasvina. Se on kaksikotinen kasvi, ja varsinkaan hedekukkia ei nähdä usein.
Kasvista käytetään lehdet joko tuoreina tai nahistuneina. Maku on pähkinäinen ja tuoksu kukkamainen ja se täydentää malesialaisia, filippiiniläisiä ja indonesialaisia ruokia. Joskus lehtiä liotetaan kookosmaidossa ja seos lisätään ruokaan. Lehdistä voidaan myös tehdä pieni kimppu ja kypsentää se ruuan mukana. Lehdistä voidaan myös kutoa kori, jota voidaan käyttää riisin keittämiseen.
Kasvi voi myös karkottaa hyönteisiä, kuten hyttysiä ja torakoita.
Aiheesta muualla

Kasvin kuva
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pandanus amaryllifolius
Käännös suomeksi
Minho

| Minho |
| --- | --- |
 Minho Tuissa Galiciassa.
Alkulähde:  Sierra de Meira
Laskupaikka:  Atlantti
Maat:  Espanja, Portugali
Pituus:  340 km
Virtaama:  340 m³/s
Valuma-alue:  12 486 km²
Minho (Miño galegoksi ja espanjaksi) on Galician pisin joki. Se on 340 kilometriä pitkä.[lähde? ] Joki virtaa 80 kilometriä Espanjan ja Portugalin rajalla.
Minhon alkulähde sijaitsee noin 50 kilometriä pohjoiseen Lugosta. Joki laskee Atlantin valtamereen lähellä Caminhaa.
Minhon sijainti kartalla
Mira Kankaanranta

Mira Kankaanranta (s.1983) on suomalainen kuvataiteilija. Hän on kotoisin Torniosta, mutta asuu ja työskentelee nykyisin Salossa.
Kankaanranta valmistui Saimaan ammattikorkeakoulusta vuonna 2012, ja hänen teoksiaan on Valtion taideteostoimikunnan, Rovaniemen kaupungin ja Aineen taidemuseon kokoelmissa. Kankaanranta on Taidemaalariliiton kokelasjäsen sekä Lapin ja Helsingin taiteilijaseurojen jäsen.
Aiheesta muualla

Mira Kankaanrannan weebly-sivut
Metal Health

| Metal Health Quiet Riot |
| --- | --- | --- |

Studioalbumin tiedot
 Julkaistu: 11. maaliskuuta 1983
 Tuottaja(t): Spencer Proffer
 Tyylilaji: heavy metal, glam metal
 Kesto: 40.47
 Levy-yhtiö: Pasha
Quiet Riotin muut julkaisut
| Quiet Riot II 1978 | Metal Health 1983 | Condition Critical 1984 |
Metal Health on kalifornialaisen heavy metal -yhtye Quiet Riotin studioalbumi, joka julkaistiin 11. maaliskuuta 1983.
Kappaleet

Metal Health (Bang Your Head) – 5.16  (säv. Banali/Cavazo/Cavazo/DuBrow)
Cum On Feel the Noize – 4.50  (säv. Holder/Lea)
Don't Wanna Let You Go – 4.41  (säv. Cavazo/DuBrow)
Slick Black Cadillac – 4.14  (säv. DuBrow)
Love's a Bitch – 4.10  (säv. DuBrow)
Breathless – 3.51  (säv. Cavazo/DuBrow)
Run for Cover – 3.38  (säv. Cavazo/DuBrow)
Battle Axe – 1.38  (säv. Cavazo)
Let's Get Crazy – 4.08  (säv. DuBrow)
Thunderbird – 4.43  (säv. DuBrow)
Danger Zone – 5.06  (säv. DuBrow)
Slick Black Cadillac – 5.14  (säv. DuBrow, live)
Kokoonpano

Kevin DuBrow – laulu
Carlos Cavazo – kitara, taustalaulu
Rudy Sarzo – basso, syntetisaattori
Frankie Banali – rummut, taustalaulu
Chuck Wright – basso kappaleissa Metal Health ja Don't Wanna Let You Go
Riot Squad – taustalaulu
Tuesday Knight – taustalaulu
Spencer Proffer – taustalaulu
Donna Slattery – taustalaulu
Arvostelut

Allmusic:
Aiheesta muualla

Metal Health Discogsissa. (englanniksi)
Albumi Metal Health Encyclopaedia Metallum -sivustolla (englanniksi)
Metal Is Forever – The Very Best of Primal Fear

| Metal Is Forever – The Very Best of Primal Fear Primal Fear |
| --- | --- | --- |

Kokoelmalevyn tiedot
 Julkaistu: 29. syyskuuta 2006
 Tuottaja(t): Mat Sinner
 Tyylilaji: power metal
 Levy-yhtiö: Nuclear Blast
Primal Fearin muut julkaisut
| Seven Seals 2005 | Metal Is Forever – The Very Best of Primal Fear 2006 | New Religion 2007 |
Metal Is Forever – The Very Best of Primal Fear on Primal Fearin kokoelma-albumi, joka julkaistiin 29. syyskuuta 2006.
Kappaleet

| --- | --- |
 CD 1 Metal is Forever – 4.46  Chainbreaker – 4.39  Seven Seals – 3.54  Nuclear Fire – 4.23  Final Embrace – 5.08  The Healer – 6.40  Rollercoaster – 4.28  Armageddon – 4.05  Angel in Black – 3.58  Under Your Spell – 5.36  Evil Spell – 4.32  Running in the Dust – 4.37  Suicide and Mania – 4.03  Iron Fist in a Velvet Glove – 5.17  Fear – 4.20  Tears of Rage – 6.47 :  CD 2 Suluissa alkuperäinen esittäjä. Out in the Fields – 3.57 (Gary Moore)  Kill the King – 4.32 (Rainbow)  Speed King – 3.59 (Deep Purple)  Die Young – 4.05 (Black Sabbath)  Metal Gods – 3.37 (Judas Priest)  Breaker – 3.29 (Accept)  Seek & Destroy – 7.10 (Metallica)  Two Minutes to Midnight – 6.01 (Iron Maiden)  The Rover – 4.46 (Led Zeppelin)
Kokoonpano

Ralf Scheepers – laulu
Tom Naumann – kitara
Stefan Leibing – kitara ja kosketinsoitin
Mat Sinner – basso, laulu
Randy Black – rummut
Klaus Sperling – rummut
Henny Wolter – kitara
Arvostelut

AllMusic:
Imperiumi: 8/10